|  |  |
| --- | --- |
| Številka: **007-139/2020/10307-139139/2020/4-139/2020/4** | |
| Ljubljana, 21. maj 2020 | |
| EVA **2020-2330-0064** | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Uredba o spremembah in dopolnitvah Uredbe o shemah neposrednih plačil | | | |
| 1. Predlog sklepov vlade: | | | |
| Na podlagi 10. in 11. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) je Vlada Republike Slovenije na … seji dne… sprejela naslednji sklep:  Vlada Republike Slovenije je izdala Uredbo o spremembah in dopolnitvah Uredbe o shemah neposrednih plačil in jo objavi v Uradnem listu Republike Slovenije.  Priloga:   * predlog Uredbe o spremembah in dopolnitvah Uredbe o shemah neposrednih plačil   Sklep prejmeta:   * Ministrstvo za kmetijstvo, gozdarstvo in prehrano * Služba Vlade Republike Slovenije za zakonodajo | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * dr. Darja Majkovič, generalna direktorica Direktorata za kmetijstvo * mag. Marjeta Bizjak, namestnica generalne direktorice, vodja Sektorja za trajnostno kmetijstvo * Polona Kolarek, vodja oddelka za neposredna plačila in OMD | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| 5. Kratek povzetek gradiva: | | | |
| Uredba o shemah neposrednih plačil se spreminja in dopolnjuje zaradi:   * popravka sklicev na spremembe predpisov EU, ki urejajo sheme za neposredna plačila; * določitve, kdaj se uporabi izjemna okoliščina zaradi epidemije COVID-19 pri ukrepu podpora za mleko v GO in podpora za rejo govedi; * pri podpori za zelenjadnice se bo v predpisu omogočilo, da bo datum začetka prisotnosti zelenjadnic enak datumu setve ali sajenja, tudi če je bila setev ali sajenje opravljeno v obdobju epidemije in pred dnem vložitve zbirne vloge posameznega nosilca kmetijskega gospodarstva. Pri podpori se nadalje spremeni tudi pridelek na hektar za posamezno zelenjadnico, in sicer se:   + namesto SURS tržni podatek o pridelku uporabi SURS podatek o pridelku;   + dodatno zaradi pedoklimatskih sprememb v Sloveniji in zaradi izbire različnih sort ter hibridov pri določenih zelenjadnicah upošteva določen, nižji, hektarski pridelek;   + za nosilce KMG, ki so vključeni v ekološko pridelavo zelenjadnic, upošteva 50 % nižji povprečni hektarski pridelek ene vrste zelenjadnic in 50 % nižji povprečni hektarski pridelek zelenjadnic skupaj. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR: | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| II. Finančne posledice za državni proračun | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
| Ministrstvo za kmetijstvo, gozdarstvo in prehrano | 2330-20-0002  Neposredna plačila za koledarsko leto 2019 | | 140029 Neposredna plačila v kmetijstvu 14-20-EU | | 134.278.000,00 | | |  |
| Ministrstvo za kmetijstvo, gozdarstvo in prehrano | 2330-20-0003  Neposredna plačila za koledarsko leto 2020 | | 140029 Neposredna plačila v kmetijstvu 14-20-EU | |  | | | 134.278.000,00 |
| SKUPAJ | | | | |  | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| SKUPAJ | | | | |  | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| SKUPAJ | | |  | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * pristojnosti občin, * delovanje občin, * financiranje občin. | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | DA | |
| (Če je odgovor NE, navedite, zakaj ni bilo objavljeno.) | | | | | | | | |
| (Če je odgovor DA, navedite:  Datum objave: dd. mm. 2020  V razpravo so bili vključeni:   * Kmetijsko gozdarska zbornica Slovenije, * GZS, Zbornica kmetijskih in živilskih podjetij, * Sindikat kmetov Slovenije.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Na predlog predpisa ni bilo podanih pripomb.  Upoštevani so bili:   * **v celoti**, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | DA | |
| **11. Gradivo je uvrščeno v delovni program vlade:** | | | | | | | NE | |
| Dr. Aleksandra Pivec  ministrica | | | | | | | | |

**PREDLOG**

**(EVA) 2020-2330-0064**

Na podlagi 10. in 11. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) Vlada Republike Slovenije izdaja

**UREDBO**

**o spremembah in dopolnitvah Uredbe o shemah neposrednih plačil**

1. člen

V Uredbi o shemah neposrednih plačil (Uradni list RS, št. 2/15, 13/15, 30/15, 103/15, 36/16, 84/16, 23/17, 5/18, 10/19 in 7/20) se v 1. členu za besedilom člena, ki se označi kot prvi odstavek, doda nov drugi odstavek, ki se glasi:

»(2) Ta uredba določa tudi odstopanja v zvezi s shemami neposrednih plačil, povezanimi s površinami in živalmi ter v zvezi z nekaterimi upravnimi pregledi in pregledi na kraju samem v letu 2020 za izvajanje izvedbene uredbe Komisije (EU) št. 2020/501 z dne 6. aprila 2020 o odstopanju od Izvedbene uredbe (EU) št. 809/2014 glede končnega roka za predložitev zbirne vloge, vlog za pomoč ali zahtevkov za plačilo, končnega roka za sporočanje sprememb zbirne vloge ali zahtevka za plačilo ter končnega roka za vloge za dodelitev plačilnih pravic ali povečanje vrednosti plačilnih pravic v okviru sheme osnovnega plačila v letu 2020 (UL L št. 109 z dne 7. 4. 2020, str. 8).«.

1. člen

V 11. členu se za drugim odstavkom doda novi tretji odstavek, ki se glasi:

»(3) Ne glede ne prejšnji odstavek aktiviranje plačilnih pravic za leto 2020 velja za upravičene površine, ki jih je nosilec kmetijskega gospodarstva prijavil v zbirni vlogi za leto 2020 in so vpisane v RKG na dan 10. julij 2020 v skladu z 2. členom Uredbe 2020/501 in s tretjim pododstavkom prvega odstavka 13. člena Uredbe 640/2014.«.

1. člen

V 31. členu se za osmim odstavkom doda nov deveti odstavek, ki se glasi:

»(9) Za leto 2020 se pri podpori za mleko v gorskih območjih pri izpolnjevanju pogojev iz prve alineje prvega odstavka tega člena upošteva 29. a člen Uredbe o izvedbi ukrepov kmetijske politike za leto 2020 (Uradni list RS, št. 10/20 in xx/20).«.

4. člen

V 34. členu se za četrtim odstavkom doda nov peti odstavek, ki se glasi:

»(5) Za leto 2020 se pri podpori za rejo govedi pri izpolnjevanju pogojev iz pete alineje prvega odstavka tega člena upošteva 29.a člen Uredbe o izvedbi ukrepov kmetijske politike za leto 2020 (Uradni list RS, št. 10/20 in xx/20).«.

5. člen

V 37. členu se za črtanim šestim odstavkom doda nov sedmi odstavek, ki se glasi:

»(7) Ne glede na drugo alinejo prvega odstavka tega člena poteka obdobje prisotnosti zelenjadnic iz druge alineje prvega odstavka tega člena za leto 2020 od 24. februarja 2020 do 15. oktobra 2020. Šestdesetdnevna prisotnost zelenjadnic iz petega odstavka tega člena se začne šteti z datumom setve ali sajenja zelenjadnice, kljub temu da je setev ali sajenje zelenjadnice opravljeno pred datumom vložitve zbirne vloge posameznega nosilca kmetijskega gospodarstva.«.

Dosedanji sedmi odstavek postane osmi odstavek.

V dosedanjem osmem odstavku, ki postane deveti odstavek, se v drugi alineji besedilo »izjavo o količinah zelenjadnic« nadomesti z besedilom »izjavo o predvidenih količinah zelenjadnic«.

V dosedanjem devetem odstavku, ki postane deseti odstavek, se za tretjo alinejo doda nova četrta alineja, ki se glasi:

»­– dveh ali več vrst zelenjadnic, kjer so na več kot 50 % skupne površine fižol, špargelj ali grah, predstavljati vsaj 15 % povprečnega hektarskega pridelka zelenjadnic skupaj;«.

Četrta in peta alineja postaneta peta in šesta alineja.

Dosedanji deseti odstavek, ki postane enajsti odstavek, se spremeni, tako da se glasi:

»(10) Povprečni hektarski pridelek ene vrste zelenjadnice iz prejšnjega odstavka se za namen tega člena izračuna kot povprečje povprečnih letnih hektarskih pridelkov ene vrste zelenjadnice zadnjih petih let, iz objavljenih podatkov Statističnega urada Republike Slovenije, pri čemer se izloči leto z najvišjim in najnižjim hektarskim pridelkom ene vrste zelenjadnice. Če podatek o povprečnem letnem hektarskem pridelku ene vrste zelenjadnice za vseh pet let ne obstaja, se povprečje izračuna iz preostalih podatkov zadnjih petih let, ki so na voljo. Izračunani povprečni hektarski pridelek ene vrste zelenjadnice iz tega odstavka je določen v prilogi 4, ki je sestavni del te uredbe.«.

Za dosedanjim enajstim odstavkom, ki postane dvanajsti odstavek, se dodata nova, trinajsti in štirinajsti odstavek, ki se glasita:

»(13) Ne glede na deseti in enajsti odstavek tega člena se pri naslednjih zelenjadnicah upošteva povprečni hektarski pridelek, določen v prilogi 4 te uredbe: pri zelju 25 t/ha, solati 15 t/ha, papriki 20t/ha, čebuli 15t/ha in fižolu 2 t/ha.

(14) Za nosilce KMG, vključene v ekološko pridelavo zelenjadnic, se upošteva 50 % nižji povprečni hektarski pridelek ene vrste zelenjadnice, kot je določen v prilogi 4 te uredbe, in 50 % nižji povprečni hektarski pridelek zelenjadnic skupaj, kot je določen v prilogi 4 te uredbe. Pri tem se za nosilce kmetijskih gospodarstev, ki so vključeni v ekološko pridelavo zelenjadnic, štejejo nosilci kmetijskih gospodarstev, ki imajo certificirano ekološko pridelavo zelenjadnic za leto oddaje vloge za izplačilo podpore za zelenjadnice.«.

Dosedanji dvanajsti odstavek postane petnajsti odstavek.

6. člen

Priloga 4 se nadomesti z novo Prilogo 4, ki je kot Priloga sestavni del te uredbe.

KONČNA DOLOČBA

7. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. ……007-139/2020/9…..

Ljubljana, dne … 2020

EVA 2020-2330-0064 Vlada Republike Slovenije

Janez Janša

predsednik

**Priloga**

»Priloga 4: Povprečni hektarski pridelek ene vrste zelenjadnic in povprečni hektarski pridelek zelenjadnic skupaj v t/ha za leto 2020

|  |  |
| --- | --- |
|  | t/ha |
| **zelje** | 25 |  |
| **ohrovt** | 22 |  |
| **cvetača in brokoli** | 16 |  |
| **kitajsko zelje** | 22 |  |
| **solata** | 15 |  |
| **endivija** | 16 |  |
| **radič** | 13 |  |
| **špinača** | 11 |  |
| **korenček** | 21 |  |
| **rdeča pesa** | 23 |  |
| **paradižnik** | 43 |  |
| **paprika** | 20 |  |
| **kumare** | 20 |  |
| **čebula** | 15 |  |
| **česen** | 6 |  |
| **por** | 19 |  |
| **fižol** | 2 |  |
| **grah** | 4 |  |
| **motovilec** | 6 |  |
| **šparglji** | 4 |  |
| **bučke** | 26 |  |
| Povprečni hektarski pridelek zelenjadnic skupaj | 17 |  |

«.

**OBRAZLOŽITEV**

**I. UVOD**

1. **Pravna podlaga (besedilo, vsebina zakonske določbe, ki je podlaga za izdajo uredbe)**

Pravna podlaga za Uredbo o spremembah in dopolnitvah Uredbe o shemah neposrednih plačil sta 10. in 11. člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18).

1. **Rok za izdajo uredbe, določen z zakonom**

Zakon o kmetijstvu ne predpisuje datuma za izdajo te spremembe uredbe, vendar je pomembno, da bo sprememba uredbe sprejeta in bo začela veljati še pred zaključkom subvencijske kampanje za leto 2020.

1. **Splošna obrazložitev predloga uredbe, če je potrebna**

Zaradi razglašene epidemije COVID-19 so se pripravile dopolnitve in spremembe nekaterih shem in ukrepov, ki se uveljavljajo prek zbirne vloge za leto 2020. Spremenili so se nekateri pogoji upravičenosti, s čimer so se ukrepi prilagodili zdajšnjim okoliščinam. Epidemija COVID-19 je v uredbi, ki ureja izvedbo ukrepov kmetijske politike, opredeljena kot izjemna okoliščina za leto 2020.

1. **Predstavitev presoje posledic za posamezna področja, če te niso mogle biti celovito predstavljene v predlogu zakona**

**II. VSEBINSKA OBRAZLOŽITEV PREDLAGANIH REŠITEV**

Uredba o spremembah in dopolnitvah Uredbe o shemah neposrednih plačil vsebuje sledeče spremembe:

1. člen: popravka sklicev na spremembe predpisov EU, ki urejajo sheme za neposredna plačila.

2. člen: Datum, glede na katerega se stanje števila hektarjev kmetijskih zemljišč v Registru kmetijskih gospodarstev preverja s številom plačilnih pravic, ki jih nosilec kmetijskega gospodarstva uveljavlja za izplačilo, določi država članica in sicer je kot skrajni datum dopuščen zadnji dan, ko je možno dopolnjevanje zbirne vloge v skladu s predpisom, ki ureja izvedbo ukrepov kmetijske politike za posamezno leto. Slednje je glede na 13. člen Uredbe 640/2014 možno na zadnji dan za oddajo vloge ali sprememb v okviru pozne oddaje. Za leto 2020 je treba dodati določbo, da za aktiviranje plačilnih pravic velja kot presečni datum zadnji dan ko je še dovoljena oddaja ali dopolnitev vlog, in sicer rok za pozno predložitev zbirne vlog (10. julij 2020). Za leto 2020 se je namreč zaradi epidemije covid-19 spremenil zadnji datum za posredovanje sprememb zbirne vloge torej datum do katerega ni dnevnih znižanj zaradi pozne oddaje, in ni enak datumu za pozno predložitev zbirne vloge tako kot je to veljalo v preteklih letih.

3. in 4. člen: Epidemijo COVID-19 se bo v uredbi, ki ureja izvedbo ukrepov kmetijske politike opredelilo kot izjemno okoliščino za leto 2020, katero se lahko uveljavi za čas od razglasitve epidemije do največ trideset dni po tem, ko Vlada Republike Slovenije izda sklep o razglasitvi konca epidemije. Kot primeri izjemne okoliščine se štejejo: prepozna označitev živali ali prepozna priglasitev premika živali v centralne registre živali in sporočanje sprememb v register kmetijskih gospodarstev izven predpisanega časovnega razpona. Primerov izjemnih okoliščin upravičencu ni treba sporočiti Agenciji Republike Slovenije za kmetijske trge in razvoj podeželja. V uredbi o shemah neposrednih plačil se upošteva izjemno okoliščino za prepozno označitev živali ali prepozno priglasitev premika živali v centralne registre živali pri ukrepu podpora za mleko v GO in podpora za rejo govedi. Nazadnje navedeno pomeni, da se bo žival, za katero je upravičenec prepozno javil premik, ki se je zgodil v obdobju epidemije, štela za upravičeno do podpore.

5. člen: Zaradi razglašene epidemije COVID-19 so se pripravile dopolnitve in spremembe nekaterih shem in ukrepov, ki se uveljavljajo prek zbirne vloge za leto 2020. Spremenili so se nekateri pogoji upravičenosti, s čimer so se ukrepi prilagodili zdajšnjim okoliščinam. Pri shemah neposrednih plačil so bile za ta namen potrebne naslednje prilagoditve pri podpori za zelenjadnice. Ker se je zaradi epidemije COVID-19 prekinil vnos zbirnih vlog, je treba v predpisu omogočiti, da bo datum začetka prisotnosti zelenjadnic enak datumu setve ali sajenja, tudi če je bila setev ali sajenje opravljeno v obdobju epidemije in pred dnem vložitve zbirne vloge posameznega nosilca kmetijskega gospodarstva. Ko bo spet možen vnos zbirne vloge, bo nosilec KMG, ki bo uveljavljal podporo za zelenjadnice, lahko na obrazcu »Prijava zelenjadnic in obdobij prisotnosti« vpisal datum setve oziroma sajenja za nazaj. Še vedno bo tudi veljalo, da če je setev ali sajenje bilo opravljeno pred 24. februarjem 2020, se dnevno obdobje prisotnosti začne šteti s 24. februarjem 2020

Pri podpori za zelenjadnice se zaradi prilagoditve ukrepa zdajšnjim okoliščinam, ki jih je povzročila epidemija COVID-19, spremeni tudi pridelek na hektar za posamezno zelenjadnico, in sicer se namesto SURS tržni podatek o pridelku uporabi SURS podatek o pridelku. Prodajalcem zelenjave so se namreč prekinile pomembne tržne poti, kot je prodaja v gostilne in javne ustanove, ki so zaradi epidemije zaprte, in bodo zato težje z računi izkazali zdaj določen obseg pridelave v veljavni uredbi, ki opredeljuje sheme neposrednih plačil. Bo pa ta sprememba veljala tudi za naprej, saj se z uredbo določa povprečni pridelek za posamezno zelenjadnico, veljaven za vso Slovenijo, ki pa ima zelo različne pedoklimatske razmere, kar se kaže tudi v količini pridelka v posameznih območjih. Pri posameznih vrstah zelenjadnic kmetje izbirajo različne sorte in hibride, ki tudi pomembno vplivajo na pridelek. K zmanjšanju pridelka pomembno prispevajo še pomanjkanje FFS in pa vremenske razmere kot priprava zelenjave za trg. Tudi za naprej je potrebna izjema za ekološke pridelovalce, ki imajo zaradi načina okolju prijazne pridelave manjši pridelek in bodo tako težje dokazovali zdajšnji določeni obseg pridelave zelenjave. Še dodatno se izjema pri pridelku na hektar predvidi za zelje, kjer domače sorte ne morejo dosegati niti ne tržnega pridelka, ki ga za zelje opredeljuje SURS, in solato ter papriko, ki imata zaradi zgodnje pridelave ali večjega pritiska bolezni večji odpad. Prilagodi pa se tudi pridelek za čebulo, katerega količina je zelo odvisna od izbrane sorte (avtohtona sorta čebule ptujski luk ima občutno nižji pridelek), prav tako pa gre za zelenjadnice z veliko odpada (npr. pri čebuli je zaradi gnitja težavno skladiščenje). Pridelek za fižol se prilagodi zaradi nizkega pridelka pri fižolu za zrnje.